**ደስ ይበልሽ**

**ደስ ይበልሽ ደስ ይበልሽ**

**ማርያም ንጽህት ድንግል ደስ ይበልሽ**

**ከሴቶቹ ሁሉ የተባረክሽ ነሽ**

**ሰላም እልሻለሁ ማርያም ድንግል**

**እንደ ብስራታዊው ገብርኤል**

**ላንቺ የተሰጠሽ ሁለት ድንግልና**

**አንደኛው በስጋ ሌላው በህሊና**

**አዝ . . . . . . . . . . . . . . .**

**ከአለም ሁሉ ሴቶች ንጽህት በመሆንሽ**

**ሰማያዊው ምስጢር የተገለጸልሽ**

**የልኡል ማደሪያ ለመሆን የበቃሽ**

**የጌታችን እናት ድንግል ደስ ይበልሽ**

**አዝ . . . . . . . . . . . . . . .**

**የተነበየላት ህዝቅኤል ነብይ**

**የተዘጋችው በር ብሎ በራእይ**

**ሳይከፍት ገብቶ ወጣ የእስራኤል ጌታ**

**ደግሞም ለዘላለም ኖራለች ተዘግታ**

**አዝ . . . . . . . . . . . . . . .**

**ማርያም ስትጎበኛት ወደ ቤቷ ገብታ**

**ኤልሳቤት ዘመረች በመንፈስ ተሞልታ**

**በማህጸኗ ያለው ዘለለ በደስታ**

**እኛንም ትጎብኘን ከጥዋት እስከ ማታ**

**አዝ . . . . . . . . . . . . . . . /2x/**

**††† ††† †††**